1. ปัจจัยความเสี่ยง

1.1 ความเสี่ยงในการประกอบธุรกิจ

ธุรกิจการพัฒนาอสังหาริมทรัพย์
นับเป็นภาคธุรกิจหนึ่งที่ได้รับผลกระทบจากวิกฤตการณ์เศรษฐกิจในช่วง

หลายปีที่ผ่านมาเป็นอย่างมาก
โดยเฉพาะอย่างยิ่งการประกาศปิดสถาบันการเงินของธนาคารแห่งประเทศไทย
ทำให้ผู้ประกอบการด้านพัฒนาอสังหาริมทรัพย์ขาดผู้ให้การสนับสนุนทางการเงินโครงการต่างๆ
ต้องชะลอการพัฒนาโครงการออกไป
ผลของการหยุดพัฒนาโครงการทำให้ลูกค้าเกิดความไม่มั่นใจในผู้ประกอบการ
นอกจากนี้สถาบันการเงินที่ยังคงดำเนินกิจการอยู่
ได้กำหนดมาตรการที่เข้มงวดในการปล่อยสินเชื่อรายย่อยส่งผลต่อการรับโอนกรรมสิทธิ์ของลูกค้ารวมถึงภาวะการว่างงานที่เพิ่มขึ้นในอัตราสูงทำให้ผู้ซื้อชะลอการตัดสินใจในการลงทุนในอสังหาริมทรัพย์
จึงทำให้ยอดขายโดยรวมของภาคธุรกิจอสังหาริมทรัพย์ลดลงเป็นจำนวนมาก

ปัจจุบันรัฐบาลได้ออกนโยบายและมาตรการหลายด้านในการกระตุ้นความต้องการทางด้านอสังหาริมทรัพย์ของประชาชนส่งผลให้ประชาชนมีค่าใช้จ่ายด้านภาษีในการซื้ออสังหาริมทรัพย์ลดลงมีกำลังซื้อและความสามารถในการผ่อนชำระมากขึ้น
อันเกิดจากอัตราดอกเบี้ยที่อยู่ในระดับต่ำและมีผลประโยชน์ทางด้านการหักลดหย่อนภาษีเงินได้เพิ่มขึ้น
จึงส่งผลให้ธุรกิจอสังหาริมทรัพย์เริ่มฟื้นตัวในทิศทางที่ดีขึ้น
อย่างไรก็ตามหากรัฐบาลหยุดหรือยกเลิกนโยบายกระตุ้นภาคอสังหาริมทรัพย์ เช่น
มาตรการลดค่าธรรมเนียมการโอนมาตรการลดภาษีธุรกิจเฉพาะ
มาตรการลดค่าธรรมเนียมการจดจำนอง เ ป็นต้น
หรือหากภาวะเศรษฐกิจมีการเปลี่ยนแปลงไปในทิศทางที่ตรงข้ามกับที่ประชาชนคาดการณ์ไว้
อาจจะมีผลกระทบต่ออำนาจซื้อและความสามารถในการผ่อนชำระของผู้บริโภค
ซึ่งจะส่งผลให้อุปสงค์ของภาคอสังหาริมทรัพย์ลดลงด้วย

1.2 ความเสี่ยงจากการที่บริษัทอาจมีเงินทุนหมุนเวียนไม่เพียงพอ

ภายหลังจากที่ศาลล้มละลายกลางมีคำสั่งเห็นชอบกับแผนฟื้นฟูกิจการของบริษัทเมื่อวันที่ 20 พฤษภาคม
2545 บริษัทฯ ได้ดำเนินการตามขั้นตอนและกระบวนการต่างๆ ในการฟื้นฟูกิจการตามที่ระบุในแผน
ซึ่งในกระบวนการดังกล่าว
บริษัทจะต้องลงทุนก่อสร้างบ้านและพัฒนาที่ดินในโครงการอสังหาริมทรัพย์ที่มีอยู่เพื่อโอนขายให้กับลูกค้า
และในขณะเดียวกันบริษัทก็มีภาระในการชำระหนี้คืนให้กับเจ้าหนี้ตามเงื่อนไขที่ระบุไว้ในแผนฟื้นฟูกิจการ

ในปัจจุบันเงินทุนที่จะนำมาพัฒนาโครงการและชำระหนี้คืนดังกล่าวข้างต้นจะได้มาจากการโอนขายบ้านและที่ดินในโครงการของบริษัทด้วยเหตุที่บริษัทยังอยู่ในช่วงเริ่มต้นของการปฏิบัติตามแผนฟื้นฟูกิจการบริษัทจึงยังไม่มีวงเงินสินเชื่อจากสถาบันการเงินอื่นเพิ่มเติมดังนั้นหากยอดขายและยอดโอนกรรมสิทธิ์ของบริษัทไม่เป็นไปตามเป้าหมายหรือชะลอลงในบางช่วง
ก็อาจทำให้บริษัทเกิดปัญหาการขาดแคลนเงินทุนหมุนเวียนอย่างกะทันหันและอาจทำให้บริษัทไม่สามารถจ่ายชำระหนี้และดอกเบี้ยได้ตามระยะเวลาที่กำหนดไว้ในแผนเพื่อป้องกันไม่ให้เกิดปัญหาดังกล่าว
บริษัทโดยผู้บริหารแผนได้อยู่ในระหว่างการติดต่อเจรจากับสถาบันการเงิน 2 – 3 แห่ง
เพื่อให้การสนับสนุนวงเงินกู้เพื่อนำมาใช้เป็นแหล่งเงินทุนหมุนเวียนสำรองเพิ่มเติม

1.3
ความเสี่ยงของผู้ถือหุ้นที่จะไม่มีสิทธิได้รับเงินปันผลในช่วงระยะเวลาที่บริษัทยังคงอยู่ภายใต้กระบวนการของแผนฟื้นฟูกิจการ

ตามที่ระบุไว้ในแผนฟื้นฟูกิจการของบริษัทกำหนดไว้ว่าในระหว่างการดำเนินการตามแผนฟื้นฟูกิจการจน

ถึงวันยกเลิกการฟื้นฟูกิจการ ซึ่งมีช่วงระยะเวลาประมาณ 5 ปี นับตั้งแต่วันที่แผนได้รับความเห็นชอบ
ห้ามมิให้

บริษัทจ่ายเงินปันผลให้แก่ผู้ถือหุ้นของบริษัทดังนั้นในช่วงระยะเวลาดังกล่าวผู้ถือหุ้นจะไม่มีสิทธิได้รับเงินปันผลจน

กว่าศาลจะมีคำสั่งให้ยกเลิกการฟื้นฟูกิจการของบริษัท

1.4 ความเสี่ยงจากการที่บริษัทไม่สามารถชำระหนี้แก่เจ้าหนี้ของบริษัท

จากการที่บริษัทฯ มีเจ้าหนี้การค้า และเจ้าหนี้สถาบันการเงิน ซึ่งบริษัทฯ
ยังไม่สามารถชำระหนี้ได้ตามกำหนด ทำให้บริษัทฯ
ต้องยื่นคำร้องขอฟื้นฟูกิจการผ่านศาลล้มละลายกลาง เมื่อวันที่ 16 กรกฎาคม 2544 และศาลฯ
ได้มีคำสั่งเห็นชอบด้วยแผนฟื้นฟูกิจการของบริษัท เมื่อวันที่ 20 พฤษภาคม 2545
ซึ่งความสามารถการจ่ายชำระหนี้แก่เจ้าหนี้จึงขึ้นอยู่กับการดำเนินการตามแผนฯ
และผลสำเร็จของแผนฟื้นฟูกิจการของบริษัทฯ โดยมีขั้นตอนดำเนินการอยู่แล้วตามแผนฟื้นฟูกิจการฯ
ดังกล่าว

1.5 ความเสี่ยงจากการที่บริษัทไม่สามารถปฏิบัติตามเงื่อนไขที่ระบุไว้ในแผนฟื้นฟูกิจการ

จากการที่ศาลมีคำสั่งเห็นชอบด้วยแผนฟื้นฟูกิจการของบริษัทเมื่อวันที่ 20 พฤษภาคม 2545
ส่งผลให้บริษัทเข้าสู่ขบวนการฟื้นฟูกิจการ ซึ่งบริษัทต้องปฏิบัติตามแผนฟื้นฟูกิจการเป็นระยะเวลา 5 ปี
นับตั้งแต่ศาลมีคำสั่งเห็นชอบด้วยแผนฯ
ทั้งนี้แผนฟื้นฟูกิจการได้กำหนดเงื่อนไขของการพ้นจากการฟื้นฟูกิจการไว้
รวมทั้งการชำระหนี้ให้กับเจ้าหนี้กลุ่มต่าง ๆ
ซึ่งเมื่อบริษัทได้ปฏิบัติครบถ้วนตามเงื่อนไขของแผนฟื้นฟูกิจการแล้ว
ก็สามารถยื่นคำขอต่อศาลเพื่อพ้นจากการฟื้นฟูกิจการได้ก่อนครบกำหนดระยะเวลาของแผนได้

ทั้งนี้การปฏิบัติให้เป็นผลสำเร็จตามเงื่อนไขของแผนฟื้นฟูกิจการขึ้นอยู่กับปัจจัยภายนอก
ที่อยู่นอกเหนือจากการควบคุมของบริษัท เช่น สภาพเศรษฐกิจ อำนาจการซื้อของผู้บริโภค
และสภาวะการแข่งขัน
ซึ่งหากไม่เป็นไปตามที่คาดการณ์ไว้อาจส่งผลกระทบต่อรายได้ของบริษัททำให้บริษัทอาจไม่สามารถชำระหนี้ให้แก่เจ้าหนี้ได้ตามที่กำหนดไว้ในแผนฟื้นฟูกิจการ
ซึ่งจะมีผลให้บริษัทต้องกลับไปอยู่ในสถานะก่อนการฟื้นฟูกิจการ และอาจถูกเจ้าหนี้ฟ้องล้มละลายได้
อย่างไรก็ตามบริษัทได้กำหนดแนวทางการตลาด
และมีการกันเงินสดสำรองไว้ส่วนหนึ่งเพื่อเป็นมาตรการป้องกันและรองรับผลกระทบจากปัจจัยภายนอกดังกล่าวข้างต้นเพื่อให้บริษัทสามารถดำเนินธุรกิจได้อย่างต่อเนื่อง